
"Zar tu, Daniile, astupa aceste cuvinte şi 
pecetluieşte cartea până la vremea 
sfârşirei, până se vor învăţa mulţi 

şi se va înmulţi mintea; 

şi nici unul din cei fără de lege 
nu va pricepe, ci numai cei 
înţelepţi vor înţelege". 
DANUL 
12: 4, 
10. 



Gen.br. (r) VASILE MAIEREAN 

Centrului Naţional de Cifru 

( Cifrul de Stat al României), 

MOTTO: 

Albert Einstein - "Dumnezeu nu joacă 

zaruri cu universul." 
Niels Bohr - „încetează să-i mai spui 

lui Dumnezeu ce să facă. " 

(dialog despre mecanica cuantică) 

In căutarea cifrului perfect 

(Sezonul II) 

Secvenţe din episoadele anterioare: 

"...S-a ajuns astfel la sistemele de cifru cu chei aleatoare, considerate 
indecriptabile, atât din punct de vedere teoretic cât şi practic. Cel mai sofisticat 
sistem de acest tip este "sistemul cu cheie aleatoare de unică folosinţă" 
cunoscut în literatura de specialitate sub denumirea de "ONE-TIME PAD" 
(OTP)." 

"După 11 septembrie 2001, NSA (Agenţia de Securitate Naţională din 
SUA) a devenit beneficiara unor bugete de zeci de miliarde de dolari, care s-a 
hotărât să fie investite şi în colectarea şi analiza computerizată a tuturor datelor 
pe care le pot obţine." 

"în aceste condiţii, linia de apărare a utilizatorilor împotriva curiozităţii 
instituţiilor de tip NSA este tehnica de criptare, majoritatea programelor de e- 
mail şi a browserelor utilizând-o pentru protejarea datelor sensibile." 

"In ultimii ani, idei radicale au fost dezvoltate pentru elaborarea unui 
procedeu nou de criptare, criptografia cuantică, în care securitatea metodei se 
bazează pe legile mecanicii cuantice... Reuşita experimentului s-a datorat unor 
proprietăţi ale materiei în "lumea" mecanicii cuantice (la scară atomică), în care 
particulele au un comportament ce sfidează fizica clasică, newtoniană. . ." 

„...Intr-un astfel de context, evoluţia prin câştig accelerat este singura 
constantă a domeniului... Urmare a confruntărilor nesfârşite dintre criptografi şi 
criptanalişti, barierele ridicate de unii au fost, până la urmă, întotdeauna depăşite 
de ceilalţi... Cursa "înarmării cu cifruri", care se întinde de-a lungul mileniilor şi 
care ne-a dus, de la sisteme simple de criptare, la paradoxuri ale fizicii cuantice, 
nu dă semne că ar avea sfârsire." 

Dar la beci ce mi-şi găsea?/ Lacăt mare cât plosca./ 
Tudorel ce mi-şi făcea,/Iarba fiarelor c-aveal 
Iarba cheie o punea/Lacătul că-mi deschidea/ 
Şi-n beci, mări, că-mi intra. 



Iarba fiarelor (denumire ştiinţifică - Vincetoxicum Hirundinaria, la daci 
Zoo-Uste, după Dioscorides şi la romani Marc-Usta), în basmele românilor, 
francezilor, germanilor etc. are proprietatea miraculoasă de a înmuia orice fier, 
de a deschide, prin simplă atingere, orice încuietoare, lacăt sau lanţ. Sfărâmă 
potcoavele cailor care calcă pe o astfel de iarbă. Oamenilor le dă posibilitatea de 
a înţelege limba animalelor, păsărilor şi plantelor. Tradiţia populară afirmă că 
iarba fiarelor (animalelor) se folosea în vechime pentru a descuia lacătul 
sufletului, pentru a face pe oricine să-şi destăinuie tainele. Numai anumite 
vietăţi, precum ariciul sau ciocănitoarea, ar putea-o găsi. I se mai spune şi iarba 
tâlharilor, iarba filosofilor, iarba despotcovirii, iarba de aur etc. în Franţa, se 
numeşte "l'herbe du pic" (iarba ciocănitoarei) şi langue de couleuvre (limbă 
de şarpe). Germanii ii zic "springwurzel" (rădăcină de primăvară) şi este 
menţionată în basme de fraţii Grimm. Italienii o cunosc sub denumirea de "erba 
seta" (iarba mătase) şi "sferracavallo" (scoate potcoava). Alchimiştii o numeau 
"lunaria minore", în simbolica lor "lunaria" semnificând "nimis occultis est cor 
tuus"(inima ta e prea secretă). 



Si NSA cultivă "iarba fiarelor" 

9 



Topul informaţiilor care prezintă perspective incredibile în evoluţia 
provocărilor din universul cunoaşterii umane, a debutat în acest an (2014), prin 
publicarea, la 02 ianuarie, în cel mai mare cotidian de investigaţii din lume, 
"The Washington Post", sub semnătura a doi ziarişti de prestigiu, Steven Rich şi 
Barton Gellman, a articolului "NSA încearcă să construiască un calculator 
cuantic care ar putea sparge majoritatea tipurilor de criptare". 

Editorialul a fost ocazionat de ultimele dezvăluiri ale lui Edward Joseph 
Snowden, fost angajat al CIA şi NSA, aflat în prezent în Federaţia Rusă, unde a 
primit azil politic temporar (un an de zile), după ce a cauzat cea mai mare 
scurgere de informaţii clasificate din istoria Statelor Unite. Specialist de excepţie 
în protecţia sistemelor informatice, având acces, prin funcţiile deţinute 
(administrator de sistem, analist de infrastructură etc), în mod aproape nelimitat, 
la informaţii clasificate de primă importanţă, Snowden a pus, începând din iunie 
2013, în mod clandestin, documente la dispoziţia ziarelor The Guardian şi The 
Washington Post. Publicate de aceste cotidiene, documentele au dezvăluit o 
monstruoasă maşinărie de supraveghere globală, organizată şi gestionată de 
SUA (prin NSA), împreună cu Australia, Marea Britanie, Canada şi Noua 
Zeelandă. S-a aflat astfel despre existenţa şi dimensiunile programelor de 
supraveghere a internetului "PPJSM", "XKeyscore" şi "Tempora" şi a celor de 
interceptare a telefoniei mobile la nivel global. Aflat în străinătate, după ce şi-a 
declinat public identitatea şi a recunoscut că el este autorul acestor scurgeri de 
informaţii, a continuat să ofere presei internaţionale informaţii din ce în ce mai 
fulminante. A demonstrat faptul că NSA a spionat, inclusiv prin interceptări ale 
comunicaţiilor personale, chiar şi 35 de lideri ai unor ţări, printre care Germania, 
Franţa, Brazilia, Mexic, Marea Britanie, China, şi Spania. 



După cum publică Washington Post, printre ultimele informaţii furnizate 
de Edward Snowden este şi aceea că NSA este preocupată să construiască un 
computer cuantic capabil să "spargă" orice sistem de criptare cunoscut de om. 
Conform documentelor dezvăluite de fostul angajat al NSA, eforturile 
de construire a unui computer cuantic folosit pentru decriptare, 
constituie parte a unui program de cercetare numit "Penetrarea Ţintelor 
Dificile" ("Penetrating Hard Targets"). O mare parte din activitate este 
reglementată în cadrul unor contracte clasificate şi se desfăşoară la un laborator 
din College Park, Maryland. 

Voi încerca pentru dumneavoastră să pătrund pe tărâmul ezoteric al 
mecanicii cuantice, explicând cât mai sugestiv posibil ceea ce, chiar şi pentru 
mulţi iniţiaţi, este inacceptabil. 

In acelaşi timp, vă sugerez să nu ignoraţi nici avertismentul laureatului 
premiului Nobel, Richard P. Feynman, considerat pionier în calculul cuantic : 
"Dacă credeţi că înţelegeţi mecanica cuantică, nu înţelegeţi mecanica cuantică" 
("If you think you understand quantum mechanics, you don't understand 
quantum mechanics"). Albert Einstein, îndoindu-se de existenţa efectelor 
cuantice, le-a numit, în 1935, acţiuni supranaturale la distanţă („Paradoxul 
EPR" - Einstein, Podolsky, Rosen). 

Folclorul românesc păstrează în memoria naţiei imaginea atoateştiutorului 
Badea Ion, care, văzând la grădina zoologică, pentru prima oară în viaţă, o 
girafa, se întoarce cu spatele şi exclamă cu dispreţ: "Aşe ceva, nu să egzistă!". 



* 

Un computer cuantic este un dispozitiv de calcul care, pentru a efectua 
operaţiunile, utilizează principalele fenomene ale mecanicii cuantice: 
superpoziţia cuantică, înlănţuirea cuantică şi tunelul cuantic. In "traducere 
liberă" ideea este că o particulă atomică există simultan în două locuri. Toate 
proprietăţile ei (energia, impulsul etc.) sunt prezente simultan în cele două 
gemene, indiferent de distanţa la care se găsesc una faţă de alta. Acţiunile 
exercitate asupra uneia au efect instantaneu asupra perechii sale, chiar dacă ele 
se află în colţuri opuse ale Galaxiei noastre. Această aparentă imposibilitate este 
parte a straneităţii care se află în centrul teoriei cuantice. 

In loc să utilizeze biţi binari, cum fac computerele digitale, un calculator 
cuantic foloseşte aşa-numiţii qubiţi. In vreme ce biţii pot fi 1 şi 0, un qubit poate 
fi 1, 0, sau oricare superpoziţie cuantică a acestora, ceea ce automat permite 
procesarea unei cantităţi de informaţie exponenţial mai mari. Spre deosebire 
de computerele digitale bazate pe tranzistori, aici cercetătorii folosesc qubiti 
produşi din mai multe sisteme fizice, inclusiv fotoni şi ioni. Altele sunt şi 
modalităţile de a combina şi manipula informaţiile efectuate de aceşti qubiti. In 
timp ce computerul clasic, oricât de rapid ar fi, trebuie să realizeze calcule unul 
câte unul, cel cuantic poate evita să facă asemenea operaţiuni. 




Reprezentare a unui qubit 

http://www.bbc.com/news/science-environment- 



Realizarea computerului cuantic este dificilă, în primul rând, datorită 
naturii sale fragile. Părţile componente ale unui asemenea computer includ 
atomi, fotoni şi electroni. Qubiţii trăiesc în această stare doar o milionime de 
secundă, timp în care se pot efectua sute de operaţii. Pentru a menţine natura 
cuantică a calculatorului, particulele trebuie izolate total de mediul lor extern. 
Una dintre cele mai mari provocări este de a controla "quantum decoherence" 
(incoerenţa cuantică). Acest lucru înseamnă, de obicei, izolarea sistemului de 
mediul său, pentru că interacţiunile cu lumea exterioară pot face cu uşurinţă ca 
sistemul să devină haotic. 




Imagine care sugerează utilizarea de senzori ai diamantelor sintetice 
pentru monotorizarea şi neutralizarea incoerenţei cuantice 

http://wwwAneffableisland.com/2012/07/element-six-synthetic-diamond-prote 

O provocare enormă este şi posibilitatea de a obţine suficienţi qubiţi, cu 
care să fie programate sisteme de eroare-corecţie inteligente pentru a anihila 
vulnerabilităţile determinate de instabilitatea sistemului. "Ca o rachetă care 
necesită tone de combustibil pentru a ridica o sarcină utilă mică, un calculator 
cuantic ar putea avea nevoie de miliarde de qubiţi corectori de erori, doar pentru 
a obţine 1000 de qubiţi funcţionali" (Andrew Landahl, Sandia National 
Laboratories, Albuquerque, New Mexico). 



De fapt, realizarea unui computer cuantic constituie de mult timp 
un obiectiv al comunităţilor ştiinţifice puternice, pentru aplicaţii în 
domenii precum medicina, criptografia etc, cu perspective spectaculoase 
chiar şi în cercetările privind crearea inteligenţei artificiale. Geordie 
Rose, fondatorului companiei canadiene D-Wave Systems, are un 
optimism stimulativ, odată ce vine din partea celui care a produs 
primele calculatorele cuantice comerciale : "Ideea este să creăm maşini 
care sunt la fel de inteligente ca oamenii şi probabil chiar mai mult decât 
ei". 

Laboratoare în care se lucrează la asfel de proiecte, aflate în diferite stadii 
de dezvoltare, se mai află în SUA (Santa Barbara şi Albuquerque,), Marea 
Britanie (Bristol), U.E. (Zurich-Elveţia), Germania (Munchen), Rusia 
(Moscova), India (Bangalore), China (Hefei, provincia Anhui). 




Simbol pentru criptologia cuantică chineză 

Compania D-Wave Systems a construit până în prezent două 
generaţii de calculatoare care folosesc principii ale mecanicii cuantice. 
Performanţele acestora sunt încă modeste, totuşi, au demonstrat până 
acum, că pot rezolva într-un minut, ceea ce reuşeşte un computer 
convenţional vârf de gamă, într-o jumătate de oră. Varianta "D-Wave 
Two" este folosită în colaborare, din 2013, de către NASA (National 
Aeronautics and Space Administration), Google şi USRA (Universities Space 
Research Association) în cadrul unui "Quantum Artificial Intelligence 
Laboratory", instalat în "Centrul de cercetări AMES" al NASA, situat în Silicon 
Valley, California. 



Procesorul computerului cuantic D-Wave Two 

https://cosmosmagazine.com/physical-sciences/quantum-computing 

IBM a alocat 1 miliard de dolari pentru investiţii într-o nouă divizie 

A 

responsabilă cu dezvoltarea supercomputerului inteligent. In ianuarie 2014 
Google a cumpărat compania britanică DeepMind, cu activităţi de cercetare în 

A 

zona inteligenţei artificiale, pentru aproximativ 360 milioane de euro. In cursul 
anului 2014, Agenţia Spaţială Niponă îşi propune să lanseze satelitul 
SOCRATES (Space Optical Communications Research Advanced Technology 
Sattelite), care va prelucra şi distribui particule cuantice ce vor acţiona pe post 
de chei criptografice. 

A 

In acest context, ceea ce aduce inedit informaţia devoalată de 
Snowden este prezentarea documentelor care probează că NSA este 
implicată în cercetările din domeniu, fară însă a putea spune în ce stadiu 
se află acestea. Doar sumele dezvăluite ca fiind alocate de guvernul SUA 
Agenţiei, ar putea oferi o idee despre efortul care se face pentru 
supremaţie în "SIGINT WAR" (războiul pentru stăpânirea reţelei globale 
de comunicaţii), respectiv 52 miliarde de dolari, numai în anul fiscal 2013 şi 
în „Quantum War" (războiul cuantic), respectiv 80 milioane de dolari. 
NSA a adoptat în acest episod, până acum, tactica NO COMMENT. 



Inspiraţi de miraculoasa iarbă a fiarelor din lumea basmelor, 
oamenii au ambiţia de a crea o cheie universal valabilă în lumea reală, 
folosind proprietăţi ale materiei, care în mare parte mai ţin încă, pentru 
înţelegerea noastră, de tărâmul utopiei. 

Avem în faţă perspectiva unei omeniri fără secrete. Fără secrete 
desigur pentru cei puternici: ţări cu veleităţi imperiale, corporaţii 
monopolizatoare şi indivizi putrezi de bogaţi. Va fi benefic pentru 
omenire? Merită să medităm profund. Ierbii fiarelor i se atribuie în 
fabulaţia populară până şi capacitatea de a descuia lacătul sufletului. Este o 
viziune terifiantă pentru lumea reală. 




Edward Joseph Snowden 



La 25 decembrie 2013, Edward Snowden, la invitaţia postului britanic de 
televiziune Channel 4, a prezentat un mesaj de Crăciun, într-o emisiune 
alternativă la Mesajul de Crăciun al reginei Elisabeta a Il-a, în care a spus 
printre altele: „Am dezvăluit un sistem de supraveghere în masă la nivel 
mondial. . . Guvernele au cooperat la crearea a ceea ce George Orwell a avertizat, 
în romanul „1984". O societate controlată de tot mai prezentul „Big Brother", cu 
excepţia capacităţilor de supraveghere, care acum depăşesc cu mult pe cele 
descrise de Orwell... Un copil născut astăzi nu va şti niciodată ce înseamnă să 
ai un moment intim, numai pentru el, orice gând va fi înregistrat şi analizat. . .". 



* 

Pentru finalul acestui sezon futurist al serialului „In căutarea 
cifrului perfect", am regizat un episod care ilustrează viziunea spirituală, 
imponderabilă, a subiectului. 

Suntem plasaţi în timp, să zicem, în anul 2045. Venerabilul 
cotidian de investigaţii, Washington Post, publică o stenogramă, obţinută 
de la o sursă confidenţială, a unei convorbiri interceptată telepatic şi 
decriptată cuantic de NSA: 

O fantomă se adresează altei fantome: 
" -Dragă spirit pereche, tu crezi în oameni?" 

Gen.br. (r) Vasile MAIEREAN 



PS. Dezvăluire de ultimă oră, avându-1 ca sursă pe Edward Snowden : "Aplicaţiile 
populare pe smartphone, precum Angry Birds şi Google Maps, sunt folosite în secret de către 
NSA, pentru a colecta date personale cu privire la utilizatorii lor" (dailymail.co.uk. /27.01.2014). 

